4. ΝΟΜΟΣ 5081 της 20 Ιουν./7 Ιουλ. 1931 (ΦΕΚ Α΄ 186) Περί ιδρύσεως Μουσείων Πόλεων. Ίδρυσις-Σκοπός Άρθρ.1.-1.Δια Π.Δ/των, προκαλουμένων υπό του επί της Παιδείας και των Θρησκευμάτων Υπουργού, δύνανται να συστηθούν εις τας έδρας νομών, δήμων ή και κοινοτήτων ιδρύματα πνευματικής και καλλιτεχνικής κινήσεως επονομαζόμενα «Μουσεία πόλεων». 2.Σκοπός των ιδρυμάτων τούτων είναι η δια της ανεγέρσεως Μουσείων, οργανώσεως επιστημονικών και καλλιτεχνικών διαλέξεων, συναυλιών, αναγνωστηρίων κλπ. τόνωσις της πνευματικής και καλλιτεχνικής ζωής των επαρχιακών πόλεων. Διοίκησις Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Άρθρ.2.-1.Το «Μουσείον πόλεως» αποτελεί ίδιον νομικόν πρόσωπον δημοσίου δικαίου, έχον ιδίαν περιουσίαν, ην κτάται καθ’ άπαντας τους νομίμους τύπους, διοικείται δε υπό Επιτροπής καλουμένης Εφορείας του Μουσείου πόλεως. 2.Μέλη της Εφορείας του Μουσείου πόλεως είναι: 1)Ο οικείος Νομάρχης, ως Πρόεδρος. 2)Ο οικείος Δήμαρχος ή Πρόεδρος της Κοινότητος, ως πρώτος Αντιπρόεδρος ή ο νόμιμος τούτου αναπληρωτής. 3)Ο Έφορος των Αρχαιοτήτων της σχετικής περιφερείας ή ο νόμιμος τούτου αναπληρωτής, ως δεύτερος Αντιπρόεδρος. 4)Ο Γενικός Επιθεωρητής των σχολείων, εφ’ όσον η πόλις είναι έδρα Γενικής Επιθεωρήσεως, ή άλλως ο αρχαιότερος των Γυμνασιαρχών της πόλεως ή οι νόμιμοι τούτων αναπληρωταί. 5)Ο Πρόεδρος του Ιατρικού Συλλόγου της πόλεως. 6)Ο Πρόεδρος του Δικηγορικού Συλλόγου. 7)Ο Διευθυντής του  Υποκαταστήματος της Εθνικής Τραπέζης, εφ’ όσον λειτουργεί τοιούτον εν τη πόλει και 8)Τρία εισέτι μέλη λαμβανόμενα εκ των ασχολουμένων με καλλιτεχνικά και επιστημονικά ζητήματα πολιτών και διοριζόμενα επί μίαν τριετίαν κατά πρότασιν του κ. Νομάρχου, δια πράξεως του Υπουργού της Παιδείας. Άρθρ.3.-1.Η Εφορεία άμα τη συγκροτήσει της εκλέγει εκ των ιδίων αυτής μελών ένα Γενικόν Γραμματέα, ένα Ταμίαν και ένα Κοσμήτορα του ιδρύματος. 2.Η Εφορεία συνεδριάζει τακτικώς μεν άπαξ του μηνός, εκτάκτως δε οσάκις υπό του Προέδρου ή Προεδρεύοντος ή δια του Προέδρου υπό τριών μελών προς τούτο καλείται. 3.Αι συνεδριάσεις είναι νόμιμοι εάν παρίστανται πέντε εκ των μελών. Αι αποφάσεις λαμβάνονται δια φανεράς ψηφοφορίας και κατά πλειοψηφίαν των παρόντων μελών, εν ισοψηφία νικώσης της ψήφου του Προέδρου. (Αντί για τη σελ. 923(α) Σελ. 923(β) Τεύχος 746-Σελ. 53 Γενικά περί Μουσείων 31.Μ.α.4 94 31.Μ.α.4 Γενικά περί Μουσείων 95 Έργα της Εφορείας Άρθρ.4.-Έργα της Εφορείας του Μουσείου Πόλεως είναι: α)Η ανέγερσις καταλλήλου κτιρίου περιλαμβάνοντος αιθούσας προς περισυλλογήν και φύλαξιν των αρχαιολογικών και καλλιτεχνικών θησαυρών της πόλεως, αιθούσας λαϊκής βιβλιοθήκης μετ’ αναγνωστηρίου, αιθούσας συγκεντρώσεων, διαλέξεων, συναυλιών κλπ. β)Η επισκευή, συντήρησις και διακόσμησις του κτιρίου τούτου. γ)Η περισυλλογή των αρχαιολογικών και καλλιτεχνικών θησαυρών και κατανομή και τοποθέτησις τούτων εις ιδίας αιθούσας και τμήματα (αρχαιλογικόν, εθνολογικόν, λαϊκής τέχνης, καλλιτεχνικόν). δ)Η οργάνωσις διαλέξεων, συναυλιών, θεατρικών παραστάσεων και καλλιτεχνικών εκθέσεων. ε)Η εποπτεία επί της κινήσεως και λειτουργίας του όλου Μουσείου. ς)Ο διορισμός, η τιμωρία και η απόλυσις του βοηθητικού προσωπικού του Μουσείου, του μισθοδοτουμένου υπ’ αυτής. ζ)Η σύνταξις και τροποποίησις του εσωτερικού κανονισμού της λειτουργείας του Ιδρύματος κατά τα κατωτέρω ορισθησόμενα. Άρθρ.5.-1.Αι λεπτομέρειαι της λειτουργίας του Μουσείου Πόλεων ως και τα ίδια καθήκοντα των μελών της Εφορείας καθορισθήσονται δια του εσωτρικού Κανονισμού. 2.Ο εσωτερικός Κανονισμός του Μουσείου Πόλεως συντάσσεται υπό της Εφορείας αυτού, εγκρίνεται δε δια πράξεως του Υπουργού της Παιδείας δημοσιευομένης εις την Εφημερίδα της Κυβερνήσεως. Κατά τον αυτόν τρόπον γίνεται και πάσα τροποποίησις αυτού. Άρθρ.6.-1.Εις την δικαιοδοσίαν της Εφορείας του Μουσείου Πόλεως δύνανται να περιέλθωσι και νυν λειτουργούντα κρατικά Μουσεία, της τοιαύτης υπαγωγής μνημονευομένης εν τω ιδρυτικώ του Μουσείου πόλεως Π.Δ/τι. 2.Αι σχέσεις της νυν δικαιοδοσίας του Εφόρου Αρχαιοτήτων προς την δικαιοδοσίαν της Εφορείας του Μουσείου πόλεως θέλουν ρυθμισθή δια Π.Δ/τος. Πόροι του Μουσείου Άρθρ.7.-Πόροι του Μουσείου πόλεως είναι: 1)Πάσα χορηγία του Κράτους δια μεν την ανέγερσιν και συμπλήρωσιν του κτιρίου αποφάσει του Υπουργού της Παιδείας εκ του κατά το άρθρ. 1 του Νόμ. 4823 δια την ανέγερσιν και συμπλήρωσιν αρχαιολογικών Μουσείων διατιθεμένου ποσού, δια δε την συντήρησιν των συλλογών εκ των δια των άρθρ. 4-6 του  αυτού Νόμ. 4823 οριζομένων υπέρ αρχαιολογικών αναγκών εσόδων. 2)Πάσα χορηγία του Δήμου ή της Κοινότητος. 3)Διάθεσις ωρισμένου ποσού εφ’ άπαξ ή ωρισμένου ποσοστού επί των εισπράξεων αυτονόμου τοπικού Ταμείου ή Οργανισμού γινομένη νομίμως υπό του Διοικητικού Συμβουλίου. 4)Πάσα οθενδήποτε προερχομενη δωρεά ή κληροδοσία. Διαχείρισις και έλεγχος Άρθρ.8.-1.Η διαχείρισις της περιουσίας του Μουσείου πόλεως διενεργείται υπό της Εφορείας αυτού, της διαθέσεως δαπανών, εφ’ όσον αύται δεν υπερβαίνουσι τας είκοσι χιλιάδας δραχμών, δυναμένης να γίνη και άνευ τηρήσεως των περί Δημοσίου Λογιστικού διατάξεων. 2.Τα εντάλματα πληρωμών υπογράφουσιν ο Πρόεδρος και ο Ταμίας του ιδρύματος. 3.Ο οικονομικός έλεγχος της διαχειρίσεως διενεργείται υπό του Λογιστηρίου της οικείας Νομαρχίας, εις ην υποβάλλονται προς έγκρισιν ο ετήσιος προϋπολογισμός και απολογισμός. 4.Έλεγχον επί της διαχειρίσεως δύναται να διατάξη και ο Υπουργός της Παιδείας δι’ ιδίου οικονομικού υπαλλήλου. 